Alhoewel die personeel baie vriendelik en behulpsaam is, is die plek nie 'n vierster werd nie. Een van die probleme wat ons ondervind het was 'n kragpunt om bv hare te kan doen by die spieël. Geen koffiestasie in die kamer nie. As jy koffie wil drink moet jy vra vir melk. Die melk by die koffiestasie in die eetkamer was suur en dan sê die persoon wat diens doen: "Kyk in die yskas in die kombuis vir melk". Die ontbyt was glad nie op standaard nie. Dit is 'n pragtige gastehuis, maar ek sal definitief nie weer daar slaap nie.
Pragtige gastehuis binne bereik en maklik toeganklik vanaf Carnival City. Goeie en vriendelike personeel. Dekor (skilderye) was vir ons baie pragtig. Die tuin is 'n lekker, rustige plek om 'n koppie koffie te drink na ontbyt.
Dit is 'n baie nice venue, maar daar was beurtkrag en die kragopwekker het sonder diesel gaan staan. Die bestuur moet dalk net seker maak dat die tenk vol is voor hulle wegbeweeg van die perseel af.
Ons was verras met die eerste indrukke van Sunwardpark Gastehuis. Na 'n vriendelike ontvangs is ons na ons kamer geneem - stylvol gemeubileer en baie netjies. Ons verblyf was heerlik en die ontbyt was heerlik. Ek beveel regtig hierdie gastehuis aan!